Кхин а итт шарахь зуламна шу Теркал сехьа дийла ца оьшуш дуьнена даьхни шаьш лург хилар д1ахаийтира. Дудина дукха совг1аташ дира. Меньшиковн кхин к1ант вацара, иза ша ханна воккха вара доьзалхо ца хаьлучу хене ваьлла. Исмайлин Дудина делла совг1аташ: деши диллина мукъ болу Дамасскехь дина шемахойн тур, Дагестанехь уггар тоьллачу пхьег1о Кубачера Хьаьжмурда, датон варкъ доккхуш кечбина мукъ болу шаьлта, Г1ебартойн элийн реми юкъахь кхиийна дин, йиъ говр южу пайто, цунна рогг1ана хуьйцуш йожа барх1 говр.